Diari Oficial de la Generalitat Valenciana


Sumari del DOGV 6743, del 28-03-2012 (2012/2985)

RESOLUCIÓ de 20 de març de 2012, de la directora de l'Agència Valenciana de Mobilitat, per la qual es procedix a la revisió de les tarifes màximes aplicables a l'Estació Terminal d'Autobusos de València.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2985


Data del document
:   20-03-2012

Organisme emissor
:   Agència Valenciana de Mobilitat

Tipus de document
:   Resolució

Descriptors 

:   * València
    * transport de viatgers
    * transport públic
    * tarifa de viatgers
    * llista de preus
    * legislació

RESOLUCIÓ de 20 de març de 2012, de la directora de l'Agència Valenciana de Mobilitat, per la qual es procedix a la revisió de les tarifes màximes aplicables a l'Estació Terminal d'Autobusos de València. [2012/2985]  
L'article 4 de la Llei 9/2000, de 23 de novembre, de Constitució de l'Entitat Pública de Transport Metropolità de València, segons l'article 72 de la Llei 12/2009, d'acord amb l'article 72 de la Llei 12/2004, de 27 de desembre, de Mesures Fiscals, Gestió Administrativa i Financera i d'Organització de la Generalitat Valenciana, atribuïx a esta entitat com a competència, entre altres, i en matèria d'activitats auxiliars i complementàries del transport per carretera, la gestió dels contractes de gestió de servicis públics atorgats per concessió administrativa a les estacions de transport per carretera, la competència de les quals correspon a la Generalitat i s'enquadren en l'àmbit territorial de l'àrea metropolitana de València.  
En este sentit, l'Orde de 15 de novembre de 2005, de la Conselleria d'Infraestructures i Transport, establix les regles per a la revisió de les tarifes de l'Estació Terminal d'Autobusos de València. En l'article 3 d'esta orde, es faculta l'Agència Valenciana de Mobilitat a dictar una resolució de revisió de les tarifes que resulten de l'aplicació dels criteris de revisió que allí es disposen.  
S'ha sol·licitat al concessionari en el termini i forma escaient la revisió de tarifes corresponent al present exercici 2012 i s'ha emés l'informe corresponent, resolc:  
  
Primer  
Procedir a la revisió de les tarifes de la concessió per a la gestió de l'Estació Terminal d'Autobusos de València, que passen a ser les següents, IVA inclòs:  
1. Cànon d'autobusos: per entrada o eixida d'un autobús amb viatgers, en finalitzar o iniciar el viatge i escala d'autobús en trànsit:  
  
 Interurbà Interés metropolità  
 0,29534 € 0,36582 €  
  
2. Cànon de viatgers: per cada viatger, en els termes de l'Orde de 15 de novembre de 2005, de la Conselleria d'Infraestructures i Transport:  
  
 Interurbà Interés metropolità  
De 0 a 19 km. - - - -  
De 20 a 49 km. 0,18337 € 0,03061 €  
De 50 a 99 km. 0,37144 € - -  
De 100 a 250 km. 0,56029 € - -  
Més de 250 km. 0,57857 € - -   
  
3. Pels servicis de facturació, regits i administrats per l'estació: per cada equipatge facturat: 1,21134 €.  
4. Pel servici d'aparcament:  
- Per l'estacionament d'un autobús, entre les 22.00 hores i les 08.00 hores de l'endemà: 8,21773 €.  
- Per cada hora d'estacionament d'un autobús, entre les 08.00 hores i les 22.00 hores: 1,17323 €.  
  
Segon  
L'esmentada revisió serà efectiva a partir del primer d'abril de 2012, i haurà de contemplar els corresponents quadres tarifaris de les concessions, a partir de la data esmentada, els cànons de viatgers que són aprovats per mitjà de la present resolució.  
Contra la present resolució, que no esgota la via administrativa, es pot interposar recurs d'alçada, davant la consellera d'Infraestructures, Territori i Medi Ambient, en el termini d'un mes a partir de l'endemà al de la seua publicació en el Diari Oficial de la Comunitat Valenciana, d'acord amb el que preveuen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí de l'exercici de qualsevol altra acció que es crega oportuna.  
  
Burjassot, 20 de març de 2012.- La directora: Mar Martínez Aparicio.